Diari Oficial de la Generalitat Valenciana


Sumari del DOGV 5973, del 12-03-2009 (2009/2921)

CONVOCATÒRIA 018/2009, de la Direcció General d'Administració Autonòmica, per la qual s'anuncien per a la seua provisió, pel sistema de lliure designació, tres llocs de treball de naturalesa funcionarial a la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5973

Data del DOGV
:   12-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/2921


Data del document
:   05-03-2009

Organisme emissor
:   Conselleria de Justícia i Administracions Públiques

Tipus de document
:   Convocatòria

Correcció d'errades

Anàlisi jurídica

 Descriptors 

:   * administració regional
    * concurs administratiu

CONVOCATÒRIA 018/2009, de la Direcció General d'Administració Autonòmica, per la qual s'anuncien per a la seua provisió, pel sistema de lliure designació, tres llocs de treball de naturalesa funcionarial a la Conselleria d'Economia, Hisenda i Ocupació. [2009/2921]  
Vist que hi ha tres llocs de treball vacants, a la Conselleria d'Economia, Hisenda i Ocupació, la provisió dels quals s'ha d'efectuar pel sistema de lliure designació, d'acord amb el que disposen la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, i fent ús de les competències que legalment tinc conferides, aquesta Direcció General resol convocar per a la seua provisió, el lloc de treball que es relaciona en la base tercera d'aquesta resolució, d'acord amb les bases següents:  
Primera. Participants  
Podran participar en aquesta convocatòria els funcionaris de carrera, grup A, pertanyents al cos superior d'interventors i auditors de la Generalitat Valenciana i els funcionaris d'altres administracions públiques que reunisquen el requisit de ser funcionari de carrera d'alguna de les escales, subescales, classes o cossos superiors d'interventors de qualsevol administració pública.  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 15 dies hàbils comptadors des de l'endemà de la publicació d'aquesta convocatòria en el Diari Oficial de la Comunitat Valenciana. El que podrà fer-se al Registre General de la Conselleria de Justícia i Administracions Públiques, Miquelet, 5, 46957 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà fotocòpia del DNI del sol·licitant, curriculum vitae i documentació justificativa dels mèrits al·legats. Si l'esmentada documentació ja consta al Registre de Personal de la Generalitat, només caldrà citar-la en la sol·licitud, sense aportar els documents corresponents.  
Els participants que sol·liciten uns quants llocs inclosos en la mateixa convocatòria, hauran de presentar una instància per a cada un d'aquests, i hi hauran d'indicar l'orde de preferència. No caldrà presentar la documentació en totes les sol·licituds, sinó només en aquella el lloc de la qual sol·licite en primer lloc.  
Tercera. Llocs que es poden sol·licitar  
1. Lloc de treball número: 25586 interventor/a delegat/ada.  
Conselleria/Organisme: Conselleria d'Economia, Hisenda i Ocupació.   
Centre de destinació: Intervenció General.   
Localitat lloc: Alacant.   
Naturalesa: funcionarial.   
Sector: especial.  
Requisits: grup A, cos superior d'interventors/ores i auditors/ores de la Generalitat.   
Complement de destinació: nivell 30.   
Complement específic: E050.  
Forma de provisió: lliure designació.  
Funcions: les pròpies que la normativa legal atribuïsca a la Intervenció General, referides a l'àmbit territorial del respectiu servei en el més ampli sentit.  
2. Lloc de treball número: 25569 interventor/a delegat/ada.  
Conselleria/Organisme: Conselleria d'Economia, Hisenda i Ocupació.   
Centre de destinació: Intervenció General.   
Localitat lloc: València.   
Naturalesa: funcionarial.   
Sector: especial.  
Requisits: grup A, cos superior d'interventors/ores i auditors/ores de la Generalitat.   
Complement de destinació: nivell 30.   
Complement específic: E050.  
Forma de provisió: lliure designació.  
Funcions: les pròpies que la normativa legal atribuïsca a la Intervenció General, referides a l'àmbit territorial del respectiu servei en el més ampli sentit.  
3. Lloc de treball número: 26466 interventor/a delegat/ada.  
Conselleria/Organisme: Conselleria d'Economia, Hisenda i Ocupació.   
Centre de destí: Intervenció General.   
Localitat lloc: València.   
Naturalesa: funcionarial.   
Sector: especial.  
Requisits: grup A, cos superior d'interventors/ores i auditors/ores de la Generalitat.   
Complement de destinació: nivell 30.   
Complement específic: E050.  
Forma de provisió: lliure designació.  
Funcions: les pròpies que la normativa legal atribuïsca a la Intervenció General, referides a l'àmbit territorial del respectiu servei en el més ampli sentit.  
Quarta. Comissió de Valoració  
La Comissió de Valoració de la present convocatòria estarà integrada per:  
Titulars  
President:  
- Miguel Ubeda Amago, viceinterventor general funció interventora, Conselleria d'Economia, Hisenda i Ocupació.  
Vocals:  
- Ignacio Pérez López, interventor delegat, Conselleria d'Economia, Hisenda i Ocupació.  
- Paula Cosin Vila, interventora delegada, Conselleria d'Economia, Hisenda i Ocupació.  
- Rafael Carrión Peinado, secretari general administratiu, Conselleria d'Economia, Hisenda i Ocupació.  
- Un funcionari de carrera del grup A, que serà proposat, de comú acord, per les organitzacions sindicals.  
Vocal secretària:  
Ana Masiá Llorca, representant de la Direcció General d'Administració Autonòmica.  
Suplents:  
President:  
- Juan Antonio García López, viceinterventor general d'Auditories, Conselleria d'Economia, Hisenda i Ocupació.  
Vocals:  
- Julio Martínez-Fortun González, interventor delegat, Conselleria d'Economia, Hisenda i Ocupació.  
- Matilde Gómez Vives, interventora delegada, Conselleria d'Economia, Hisenda i Ocupació.  
- Juan Fernández González, cap de Servei d'Administració i Assumptes Generals, Conselleria d'Economia, Hisenda i Ocupació.  
- Un funcionari de carrera del grup A, que serà proposat, de comú acord, per les organitzacions sindicals.  
Vocal secretària:  
M. Jesús Martínez Lucas, representant de la Direcció General d'Administració Autonòmica.  
El funcionament de la Comissió de Valoració s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Cinquena. Adjudicació de destinacions  
Per a l'adjudicació del lloc, la Comissió de Valoració podrà tindre en compte els mèrits que figuren en la corresponent resolució de classificació.  
La Comissió de Valoració, immediatament abans de redactar la proposta de resolució, la posarà de manifest als interessats al tauler d'anuncis dels serveis centrals de València i els territorials de Castelló, Alacant i València, de la Conselleria de Justícia i Administracions Públiques.  
Els interessats podran, en un termini de 10 dies hàbils, al·legar i justificar el que estimen pertinent davant de la Comissió de Valoració de la convocatòria. Una vegada redactada per la comissió la proposta de resolució, amb les al·legacions i justificacions presentades, tant les estimades com desestimades, seran elevades a la conselleria corresponent. El conseller o òrgan competent en què radique el lloc emetrà un informe previ al corresponent nomenament, en relació amb el candidat que considere més idoni, tenint en compte els criteris de mèrit i capacitat discrecionalment adoptats. A la vista d'allò que s'ha exposat, es dictarà la resolució que procedisca i la remetrà a la Direcció General d'Administració Autonòmica per a la seua publicació.  
De conformitat amb el que es disposen els paràgrafs 2n i 3r de l'article 16.10 de la Llei de Funció Pública Valenciana, en relació amb el Decret 7/2007, de 28 de juny, del President de la Generalitat, pel qual es determinen les conselleries en què s'organitza l'administració de la Generalitat, els llocs convocats s'adjudicaran d'acord amb la nova adscripció derivada de la mencionada estructura organitzativa.  
Sisena. Resolució del concurs  
Aquesta convocatòria es resoldrà en un termini no superior a tres mesos, comptadors des de l'endemà a la data de finalització del termini de presentació d'instàncies.  
En la resolució d'aquesta convocatòria s'indicarà expressament la data de començament dels terminis de cessament i presa de possessió.  
No obstant això, la conselleria o òrgan competent en què radique el lloc podrà proposar que es declare desert el lloc, a pesar de l'existència de candidats que reunisquen els requisits mínims exigits, si considera que cap no resulta idoni per al lloc convocat.  
Setena. Recursos  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptador de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptador del següent al de la publicació de la present resolució.  
València, 5 de març de 2009.- El director general d'Administració Autonòmica: Pedro Javier García Ribot.  
ANNEX I  
Model d'instància  
Núm. convocatòria: ... Núm. lloc: ...  
Conselleria: ...  
Ordre de preferència: ...  
Cognoms: ...  
Nom: ... DNI/NRP: ...  
Adreça oficial: ...  
Telèfon oficial: ... Fax més pròxim: ...  
Adreça particular: ...  
Relació professional amb la Generalitat Valenciana: ...  
Núm. lloc actual: ... Conselleria: ...  
Relació professional amb altres administracions públiques: ...  
Destinació actual: ...  
Cos/escala a què pertany: ...  
Llista de documents que presenta (assenyaleu amb una x):  
 1. Fotocòpia del DNI.  
 2. Currículum.  
 3. Certificacions relatives a:  
 Nomenament  
 Antiguitat.  
 Titulacions.  
 Grau personal.  
 Cursos de formació i perfeccionament.  
 Coneixements de valencià.  
 Coneixements d'idiomes comunitaris.  
 4. Altres certificats.  
València, ... d ... de 2008  
Firma  
DIRECCIÓ GENERAL D'ADMINISTRACIÓ AUTONÒMICA